text: भाजपा नेता एस प्रकाश ने उम्‍मीद जताते हुए कहा कि सरकार जाधव को भारत लाने में सफल रहेगी। उन्‍होंने कहा, भारत हर कोशिश करेगा कि जाधव को पाकिस्‍तान की अवैध कैद से रिहा कराया जाए। उन्‍हें बिना किसी सुनवाई और अपना विचार रखने का मौका दिए बिना पाकिस्‍तान की अदालत द्वारा मौत की सजा सुना दी गई। हालांकि उनको रिहा कराने के भारतीय प्रयास से पाकिस्‍तान में न्‍यायिक प्रक्रिया जरूर लंबित हुई है और मुझे पूरा भरोसा है कि होने वाली सुनवाई में भारतीय सरकार जाधव को भारत लाने में सफल रहेगी।